Diari Oficial de la Generalitat Valenciana


Sumari del DOGV 3372, del 13-11-1998 (1998/9610)

ORDRE de 3 de novembre de 1998, de la Conselleria d'Ocupació, Indústria i Comerç, per la qual es determina la dotació pressupostària per a l'exercici de 1998 per a la concessió de compensacions econòmiques als àrbitres designats d'acord amb el que s'ha disposat en els articles 76 de l'Estatut dels Treballadors i 28 de la Llei 9/1987, de 12 de juny, en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3372

Data del DOGV
:   13-11-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/9610


Data del document
:   13-11-1998

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 3 de novembre de 1998, de la Conselleria d'Ocupació, Indústria i Comerç, per la qual es determina la dotació pressupostària per a l'exercici de 1998 per a la concessió de compensacions econòmiques als àrbitres designats d'acord amb el que s'ha disposat en els articles 76 de l'Estatut dels Treballadors i 28 de la Llei 9/1987, de 12 de juny, en l'àmbit de la Comunitat Valenciana. [1998/X9610]
  
L'article 76 de la Llei 8/1980, de l'Estatut dels Treballadors, redactat d'acord amb la Llei 11/1994, de 14 de maig, estableix que les impugnacions en matèria d'eleccions a òrgans de representació dels treballadors a les empreses es tramitaran d'acord amb un procediment arbitral. D'altra banda, l'article 28 de la Llei 9/1987, d'Òrgans de Representació i Determinació de les Condicions de Treball i Participació del Personal al Servei de les Administracions Públiques, redactat d'acord amb la Llei 18/1994, de 30 de juny, estableix, així mateix, un procediment d'impugnació arbitral en matèria electoral.
  
Per Ordre de 3 de juny de 1996 (DOGV núm. 2.779 de 27 de juny de 1996), s'estableixen les bases reguladores per a la concessió de compensacions econòmiques als àrbitres designats d'acord amb allò que s'ha disposat en els articles 76 de l'Estatut dels Treballadors i 28 de la Llei 9/1987, de 12 de juny, en l'àmbit de la Comunitat Valenciana.
  
En conseqüència, i atesa la necessitat de determinar la dotació pressupostària prevista a l'efecte per a l'exercici 1998, fent ús de les atribucions que em confereix l'article 35 de la Llei 5/1983, de 30 de desembre, de Govern Valencià,
  
ORDENE
  
Article 1
  
Per a l'exercici 1998, les ajudes establides en l'Ordre de 3 de juny de 1996, destinades a compensar econòmicament els àrbitres designats de conformitat amb allò que s'ha disposat en els articles 76 de l'Estatut dels Treballadors i 28 de la Llei 9/1987, de 12 de juny, en la redacció que en fa la Llei 18/1994, de 30 de juny, es finançaran a càrrec de la línia de subvenció 711.918.98 del programa 315.10, aplicació pressupostària 70.68.0723.499.66.78211M, per un import global màxim de 2.375.000 pessetes.
  
Article 2
  
El procediment per a la concessió i el pagament de les ajudes serà l'establit en l'Ordre de 3 de juny de 1996 citada.
  
València, 3 de novembre de 1998
  
El conseller d'Ocupació, Indústria i Comerç,